Kristian Haugen

Kristian Johannessen Haugen (1912–2001) var en norsk politiker (Ap). Han var Skedsmos ordfører i 14 år og møtte i seks år på Stortinget.

Haugen var av bondeslekt fra Hedmark og ble utdannet som agronom. Senere arbeidet han i Statens Landbruksbank, før han ble utbyggingssjef i Skedsmo kommune fra 1969.

I lokalpolitikken var han Skedsmos ordfører sammenhengende fra 1955 til 1969. Haugen var også formann i Akershus fylkesting 1959–1961. Han var varamann på Stortinget fra Akershus i tre perioder 1958–1969, og møtte fast mens Halvard Lange satt i regjering i 1961–1963 og i 1963–1965. På Stortinget satt Haugen i Protokollkomiteen.

Haugen var nestformann i Akershus Bonde- og Småbrukarlag 1948–1956 og nestformann i Akershus Arbeiderparti 1958–1962. Han ble senere æresmedlem i Arbeiderpartiet.

Referanser 

Stortingsrepresentanter fra Ap
Stortingsrepresentanter for Akershus
Stortingsrepresentanter 1961–1965
Stortingsrepresentanter 1965–1969
Ap-ordførere i Akershus
Ordførere i Skedsmo